smcproject/ml-wiki-sentences huggingface dataset:
റേഡിയോ ടെലിവിഷൻ ആന്റിനകളെ വഹിക്കുന്നതിനോടൊപ്പം, വിനോദ സഞ്ചാരികളെ ആകർഷിക്കുന്ന പലതും ഗോപുരത്തോട് ചേർന്ന് നിർമിച്ചിട്ടുണ്ട്.
1958 പൊതുജനങ്ങൾക്കായി തുറന്നുകൊടുത്തതിനു ശേഷം ഏതാണ്ട് 150 മില്യണിലധികം ആളുകൾ ടോക്കിയോ ടവർ സന്ദർശിച്ചിട്ടുള്ളതായ് കണക്കാക്കുന്നു.
ഇടക്കാലത്ത് ടവർ സന്ദർശകരുടെ എണ്ണം പണ്ടത്തേതിലും അപേക്ഷിച്ച് ഇന്ന് കുറഞ്ഞുവന്നിരുന്നു.
2000ത്തിൽ ഇവിടം സന്ദർശിച്ചത് 23 ലക്ഷം ആളുകളാണ്.
വിനോദസഞ്ചാരികൾ ആദ്യമായി എത്തുന്നത് ഗോപുരത്തിനു കീഴിൽ നിർമ്മിച്ചിരിക്കുന്ന ഫൂട്ട്ടൗൺ എന്ന നാലുനില കെട്ടിടത്തിലേക്കാണ്.
ഫൂട്ട് ടൗണിൽ മ്യൂസിയം, ഭോജനശാലകൾ, കടകൾ എന്നിവ പ്രവർത്തിക്കുന്നു.
ഫൂട്ട്ടൗണിൽനിന്നും പുറപ്പെടുന്ന ലിഫ്റ്റ് വഴി സന്ദർശകർക്ക് ഗോപുരത്തിന്റെ പ്രധാന നിരീക്ഷണ കേന്ദ്രത്തിലേക്ക് എത്താവുന്നതാണ്.
പ്രധാന നിരീക്ഷണ ഡെക്കിനും ഉയരത്തിലായി ക്രമീകരിച്ചിരിക്കുന്ന രണ്ടാമത്തെ നിരീക്ഷണ ഡെക്കിലേക്ക് പ്രത്യേക ടിക്കറ്റ് ആവശ്യമാണ്.
ഇതും കാണുക ടോക്കിയോ ആകാശ വൃക്ഷം അവലംബം ↑ 1 2 ↑ ↑ ↑ ↑ 1 2 ↑ ↑ ↑ 1 2 ↑ ↑ ↑ പുറത്തേക്കുള്ള കണ്ണികൾ Tokyo Tower എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടോക്കിയോ ടവർ ഔദ്യോഗിക വെബ് സൈറ്റ് (English) ടോക്കിയോ ടവർ in the Structurae database
ടോക്കിയോ സ്റ്റോറി ഇംഗ്ലീഷ് വിലാസം https://ml.wikipedia.org/wiki/Tokyo_Story
1953 ൽ പുറത്തിറങ്ങിയ ജപ്പാനീസ് ചലച്ചിത്രം ആണ് ടോക്കിയോ സ്റ്റോറി (ടോക്കിയോ മോണൊഗത്തരി).
യസുജിറോ ഒസു ആണ് ഈ സിനിമയുടെ സംവിധായകൻ.
ഏറ്റവും മഹത്തായ ഏഷ്യൻ ചലച്ചിത്രം എന്ന് ഇതിനെ പല നിരൂപകരും വിശേഷിപ്പിക്കാറുണ്ട്.
ആധുനിക , യൂറോപ്യൻ ജീവിതരീതികളിലേക്ക് മാറുന്ന ജപ്പാനീസ് സമൂഹത്തിന്റെ ദശാസന്ധിയാണ് സിനിമയുടെ പശ്ചാത്തലം.
മേക് വെ ഫൊർ റ്റുമാറോ എന്ന അമേരികൻ ചലച്ചിത്രമാണ്ണ് ഈ സിനിമയ്ക്ക് പ്രചോദനമായത്.
പ്രമേയം അഭിനേതാക്കൾ ബഹുമതികൾ
ലോകത്തിലെ ഏറ്റവും ശ്രേഷ്ഠമായ സിനിമകളെ കണ്ടെത്താനായി ഓരോ പത്തു വർഷവും ബ്രിട്ടീഷ് ഫിലിം ഇൻസ്റ്റിറ്റ്യൂട്ട്നടത്താറുള്ള ബി.എഫ്.ഐ : എക്കാലത്തെയും ഏറ്റവും മികച്ച 50 സിനിമകൾ എന്ന തിരഞ്ഞെടുപ്പിൽ പല തവണ സാന്നിദ്ധ്യം അറിയിച്ചിട്ടുണ്ട് ടോക്കിയോ സ്റ്റോറി.2012 ൽ നടന്ന ഏറ്റവും ഒടുവിലെ തിരഞ്ഞെടുപ്പിൽ മൂന്നാം സ്ഥാനം കരസ്ഥമാക്കി.
അവലംബം ↑ ↑ ↑ ↑ പുറംകണ്ണികൾ Tokyo Story ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Tokyo Story
ടോക്കിയോ കോൺഫറൻസ് ഇംഗ്ലീഷ് വിലാസം https://ml.wikipedia.org/wiki/Tokyo_Conference
1942 മാർച്ച് 28 മുതൽ 30 വരെ ജപ്പാനിലെ ടോക്കിയോയിൽ വച്ച് ഇന്ത്യൻ ഇൻഡിപെൻഡൻസ് ലീഗ് , ഇന്ത്യൻ നാഷണൽ കൗൺസിൽ , ഇന്ത്യയിലെ ചെറിയ പ്രാദേശിക സംഘടനകൾ ഉൾപ്പെടെയുള്ള സംഘടനകൾ തമ്മിൽ നടത്തിയ കൂടിക്കാഴ്ചയാണ് ടോക്കിയോ കോൺഫറൻസ് എന്നറിയപ്പെടുന്നത്.
ഒരു സംയോജിത ഇന്ത്യൻ ഇൻഡിപെൻഡൻസ് ലീഗ് രൂപീകരിക്കാനുള്ള തീരുമാനത്തിന് ടോക്കിയോ കോൺഫറൻസ് സഹായകമായിത്തീർന്നു.
റാഷ് ബിഹാരി ബോസ് ആയിരുന്നു ഈ കൂടിക്കാഴ്ചയുടെ പ്രധാന സംഘാടകൻ.
ഇന്ത്യൻ സ്വാതന്ത്ര്യസമര പ്രസ്ഥാനത്തിനെ സഹായിക്കുന്നതിനും ഇന്ത്യൻ ദേശീയ നേതാക്കളെ സഹായിക്കുന്നതിനുമായി ജപ്പാനിലെ രാഷ്ട്രീയ - സാമൂഹിക നേതാക്കളെ ഈ സമയം റാഷ് ബിഹാരി ബോസ് പ്രേരിപ്പിച്ചിരുന്നു.
ഈ കോൺഫറൻസിൽ വച്ച് തെക്കുകിഴക്കൻ ഏഷ്യയിലെ ഇന്ത്യൻ പ്രസ്ഥാനങ്ങളുടെ നേതാവായും റാഷ് ബിഹാരി ബോസ് തിരഞ്ഞെടുക്കപ്പെടുകയുണ്ടായി.
എന്നിരുന്നാലും വ്യക്തമായ തീരുമാനങ്ങൾ എടുക്കുന്ന കാര്യത്തിൽ ടോക്കിയോ കോൺഫറൻസ് പരാജയപ്പെട്ടു.
പലതരത്തിലുള്ള പ്രാദേശിക പ്രശ്നങ്ങളും, റാഷ് ബിഹാരി ബോസ് വലിയ പ്രതീക്ഷ പുലർത്തിയിരുന്ന ജപ്പാൻകാർ ഈ സമയം പല വ്യത്യസ്ത മേഖലകളിൽ താൽപ്പര്യം പ്രകടിപ്പിച്ചതും ടോക്കിയോ കോൺഫറൻസിൽ വച്ച് വ്യക്തമായ തീരുമാനങ്ങൾ എടുക്കുന്നതിനുള്ള തടസ്സങ്ങളായിരുന്നു.
കൂടിക്കാഴ്ചയുടെ അവസാനത്തിൽ, ബാങ്കോക്കിൽ വച്ച് വീണ്ടുമൊരു കോൺഫറൻസ് നടത്തി ഒരു സംയോജിത ഇന്ത്യൻ ഇൻഡിപെൻഡൻസ് ലീഗിനെ പ്രഖ്യാപിക്കാൻ തീരുമാനമെടുക്കുകയുണ്ടായി.
റാഷ് ബിഹാരി ബോസിന്റെ നേതൃത്വത്തിലുള്ള ഇന്ത്യൻ സംഘം ആ വർഷം ഏപ്രിൽ തിരിച്ച് സിംഗപ്പൂരിൽ തിരിച്ചെത്തുകയും ചെയ്തു.
അവലംബം കുറിപ്പുകൾ .
ടോക്കിയോ ബോയ്സ് ഇംഗ്ലീഷ് വിലാസം https://ml.wikipedia.org/wiki/Tokyo_Boys The Tokyo Boys,Tokyo Imperial Military Academy.
ഇന്ത്യൻ നാഷണൽ ആർമിയിലേക്ക് റിക്രൂട്ട് ചെയ്യപ്പെട്ട നാൽപ്പത്തഞ്ച് യുവാക്കൾ ഉൾപ്പെട്ട ഒരു സംഘമായിരുന്നു ടോക്കിയോ ബോയ്സ് അഥവാ ടോക്കിയോ കേഡറ്റ്സ് .
ഇംപീരിയൽ ജാപ്പനീസ് സൈനിക അക്കാദമി അഥവാ ഇംപീരിയൽ ജാപ്പനീസ് സൈനിക വ്യോമസേന അക്കാദമിയിലേക്ക് ഫൈറ്റർ പൈലറ്റുമാർക്കായുള്ള പരിശീലനം നേടുന്നതിനായി 1944-ൽ ഈ സംഘത്തെ സുഭാഷ് ചന്ദ്ര ബോസ് ജപ്പാനിലേക്ക് അയക്കുകയുണ്ടായി.
രണ്ടാം ലോകയുദ്ധത്തിൽ ജപ്പാൻ കീഴടങ്ങിയതിനു ശേഷം യുദ്ധത്തടവുകാരായി ഈ കേഡറ്റുകൾ പിടിക്കപ്പെട്ടെങ്കിലും, 1946-ൽ നടന്ന ഐ.എൻ.എ ട്രയൽസിന്റെ അവസാനത്തോടെ ഇവരെ ജയിലിൽ നിന്നും വിട്ടയയ്ക്കുകയുണ്ടായി.
ടോക്കിയോ ബോയ്സ് സംഘത്തിലെ അംഗങ്ങളിൽ പലരും പിന്നീട് ഇന്ത്യൻ സൈന്യത്തിലും ബർമ്മ നാവിക സേനയിലും പാകിസ്താൻ രാജ്യത്തിന്റെ സൈന്യത്തിലും പ്രധാനപ്പെട്ട സ്ഥാനങ്ങളിൽ എത്തപ്പെട്ടു.
ചില കേഡറ്റുകൾ സൈന്യത്തിലെ ഏറ്റവും ഉയർന്ന പദവിയായ ജനറൽ ഓഫീസറായും പ്രവർത്തിക്കുകയുണ്ടായി.
പ്രശസ്തരായ അംഗങ്ങൾ എയർ കമാൻഡർ രമേഷ് സഖറം ബെനഗൽ , മഹാ വീർ ചക്ര , ഇന്ത്യൻ വ്യോമ സേന .
അവലംബം സ്രോതസ്സുകൾ Ayer, Subbier Appadurai, Unto Him a Witness: The Story of Netaji Subhas Chandra Bose in East Asia , Thacker, 1951 The Contemporary , Society for Contemporary Studies, University of Michigan, v.14, 1970 അധിക വായനയ്ക്ക് BURMA to JAPAN with Azad Hind: A War Memoir (1941–1945) Ramesh Sakharam Benegal, Lancer Publishers , New Delhi 2009 ISBN 978-1-935501-11-4 Bhargava M.L. Indian national army Tokyo cadets 1986.
New Delhi Subhas Chandre Bose Academy പുറം കണ്ണികൾ The list of the Tokyo Cadets Archived 2009-08-29 at the Wayback Machine .
, Subhas Chandre Bose Academy (Japanese)
ടില്ല ജോഗിയാൻ ടില്ല ജോഗിയാൻ
പാകിസ്താനിലെ പഞ്ചാബിലെ കിഴക്കൻ സാൾട്ട് റേഞ്ചുകളിൽ സ്ഥിതി ചെയ്യുന്ന ഒരു ക്ഷേത്രസമുച്ചയമാണ് ടില്ല ജോഗിയാൻ (പഞ്ചാബിയിൽi ٹلہ جوگیاں ഉർദു : ٹلہ جوگیاں ‬ ) എന്ന ക്ഷേത്രസമുച്ചയം സ്ഥിതി ചെയ്യുന്നത്.
ടില്ല ജോഗിയാൻ ക്ഷേത്രസമുച്ചയം ബിസി ഒന്നാം നൂറ്റാണ്ടിൽ നിർമിച്ചതാണ്.
ഇത് ഹിന്ദുക്കളും സിഖുകാരും ഒരു പുണ്യസ്ഥലമായി കണക്കാക്കുന്നുണ്ട്.
ടില്ല ജോഗിയാൻ സ്ഥിതി ചെയ്യുന്നത് സമുദ്ര നിരപ്പിൽ നിന്ന് 975 മീറ്റർ (3200 അടി) ഉയരത്തിലാണ്.
ഝലം പട്ടണത്തിൽ നിന്ന് ഏകദേശം 25 കിലോമീറ്റർ പടിഞ്ഞാറാണ് ഈ ക്ഷേത്ര സമുച്ചയം.
ഖുഖ എന്ന മാതൃകാ ഗ്രാമത്തിൽ നിന്ന് ഏകദേശം 10 കിലോമീറ്റർ വടക്കായാണ് ഇത് സ്ഥിതി ചെയ്യുന്നത്.
വളരെ മനോഹരമായ കാഴ്ചയാണ് ടില്ലയുടെ മുകളിൽ നിന്നുള്ളത്.
റോഹ്താസ് കോട്ട ടില്ല ജോഗിയാനിൽ നിന്ന് കിഴക്കായി ദിനയിൽ നിന്ന് 7 കിലോമീറ്റർ ദൂരെയായാണ് സ്ഥിതി ചെയ്യുന്നത്.
ഗ്രാന്റ് ട്രങ്ക് റോഡിലെ അതിവേഗം വികസിക്കുന്ന ഒരു പട്ടണമാണിത്.
ടില്ല ജോഗിയാൻ കുന്ന് മണ്ടി ബഹാവുദ്ദീൻ , ഗുജറാത് , ഝലം , ചക്‌വാൾ എന്നീ ജില്ലകളിൽ നിന്ന് കാണാവുന്നതാണ്.
ഝലം നദിക്കടുത്ത് ഒരു പ്രധാന സ്ഥാനത്താണ് ഈ കുന്ന്.
3200 അടി ഉയരത്തിൽ നിന്ന് വളരെ മനോഹരമായ ദൃശ്യങ്ങൾ കണാവുന്നതാണ്.
ടില്ല ജോഗിയാൻ ക്ഷേത്രസമുച്ചയം
2000 വർഷങ്ങളെങ്കിലുമായി ടില്ല ജോഗിയാൻ ക്ഷേത്ര സമുച്ചയം ഒരു ഹിന്ദു തീർത്ഥാടന കേന്ദ്രമാണ്.
കൻഫാട്ട യോഗികളിൽ ഒരാളായിരുന്ന ഗുരു ഗോരക്‌ നാഥാണ് ബിസി ഒന്നാം നൂറ്റാണ്ടിൽ ഈ ക്ഷേത്രസമുച്ചയം സ്ഥാപിച്ചത്.
പഞ്ചാ‌ബി ഭാഷയിൽ ടില്ല ജോഗിയാൻ എന്ന പ്രയോഗത്തിന്റെ അർത്ഥം സന്യാസിമാരുടെ കുന്ന് എന്നാണ്.
കാത് കുത്തുമായിരുന്ന കൻഫാട്ട ജോഗികൾ ഇവിടെ ഒരു സന്യാസാശ്രമം സ്ഥാപിച്ചിരുന്നു.
ഗുരു ഗോരക്നാഥ് ആണ് ഈ സന്യാസസമൂഹം ആരംഭിച്ചത്.
മൂന്ന് കുളങ്ങളും രണ്ട് ചെറിയ തടയണകളും ഉള്ള ഒരു ഹിന്ദു ക്ഷേത്രസമുച്ചയമാണ് ഇവിടെയുള്ളത്.
വെള്ളം കൊണ്ടുപോകാനായി പല ചാലുകളുമുണ്ട്.
പല മാർഗ്ഗങ്ങളിലൂടെ കുന്നിൻ മുകളിലെത്താം.
രോഹ്താസ് കോട്ടയുടെ വശത്തുനിന്നും സൻഘോയിയിൽ നിന്നും ( ഝലം നദി ) കുന്നിൻ മുകളിലെത്താൻ മാർഗ്ഗങ്ങളുണ്ട്.
ഹീർ രാഞ്ജ എന്ന കഥയിലെ മുറാദ് ബക്ഷ് (രാഞ്ജ) എന്ന നായകൻ ഈ സ്ഥലത്ത് ജോഗികളുടെ സമൂഹത്തിൽ ചേരാൻ ശ്രമിക്കും.
സിഖ് മതസ്ഥാപകനായ ഗുരു നാനാക്ക് (1469-1539 സി.ഇ.) ഇവിടെ 40 ദിവസം പ്രാർത്ഥിച്ചിരുന്നു.
മുഗൾ ചക്രവർത്തിയായ അക്ബർ (1542 - 1605 സിഇ) ഇവിടം രണ്ടു പ്രാവശ്യം സന്ദർശിക്കുകയും ഒരു കുളം പണിയാനുള്ള നടപടിയെടുക്കുകയും ചെയ്തു.
മുഗൾ ചക്രവർത്തിയായ ജഹാംഗീർ (1605 - 1627 സിഇ) ഇവിടം സന്ദർശിച്ചിട്ടുണ്ട്.
അഹമദ് ഷാ ദുറാനി സന്യാസാശ്രമം നശിപ്പിക്കുകയും കൊള്ളയടിക്കുകയും ചെയ്തു.
മഹാരാജ രഞ്ജിത് സിങ്ങ് (1780 - 1839 സിഇ) ഇവിടം സന്ദർശിക്കുകയും ഒരു വലിയ കുളം നിർമ്മിക്കാൻ നടപടിയെടുക്കുകയും ചെയ്തു.
ഈ കുളം ഇന്നും നിലനിൽക്കുന്നുണ്ട്.
ഗുരു നാനാക് 40 ദിവസം പ്രാർത്ഥിച്ച സ്ഥലത്ത് ഇദ്ദേഹം ഒരു സ്മാരകം പണികഴിപ്പിച്ചിരുന്നു.
ഇത് നശിപ്പിക്കപ്പെട്ടിട്ടുണ്ട്.
ഇതിന്റെ വടക്കേ ഭിത്തിയിൽ ഒരു ദ്വാരമുണ്ടാക്കുകയും മേൽക്കൂര പൊളിക്കുകയും ചെയ്തിരുന്നു.
2005-ന്റെ അവസാനത്തോടെ ഈ നശികരണപ്രവർത്തനം വിപുലപ്പെടുത്തുകയും തറ കുഴിക്കുകയും ചെയ്തിരുന്നു.
ബ്രിട്ടീഷ് ഭരണകാലത്ത് ഇവിടെ ഒരു റോഡും ഒരു കുളവും നിർമിച്ചിരുന്നു.
ഹിന്ദു ക്ഷേത്രസമുച്ചയവും മഠവും ഇന്ന് നശിച്ച അവസ്ഥയിലാണ്.
നശീകരണപ്രവർത്തനങ്ങൾ
ദ എക്സ്പ്രസ് ട്രിബ്യൂൺ എന്ന പാകിസ്താനി പത്രം ഈ ക്ഷേത്രസമുച്ചയം ക്രമേണ നശിപ്പിക്കപ്പെട്ടുകൊണ്ടിരിക്കുകാണ് എന്ന് റിപ്പോർട്ട് ചെയ്തിരുന്നു.
അക്ബറിന്റെ കുളത്തിന് സമീപമുള്ള സമാധികൾ ബാബറി മസ്ജിത് തകർത്തതിനെത്തുടർന്ന് നശിപ്പിക്കപ്പെട്ടു.
1990 കളുടെ അവസാനത്തിൽ രണ്ട് ക്ഷേത്രങ്ങളുടെ തറ കുഴിച്ച് നശിപ്പിക്കപ്പെട്ടു.
പുരാതന നാണയങ്ങൾക്കായാണ് ഇത് ചെയ്തിരുന്നത്.
അധികാരികൾ ഇത് സംരക്ഷിക്കാനായി ഒന്നും ചെയ്തിരുന്നില്ല.
പുറത്തേയ്ക്കുള്ള കണ്ണികൾ ട്രെക്കിങ് ഓൺ ടില്ല ജോഗിയാൻ ബൈ ഷേഖ് മുഹമ്മദ് അലി ടില്ല ജോഗിയാൻ പിക്ചർ ട്രാവലോഗ് ടില്ല ജോഗിയാൻ ഡിസ്ട്രക്ഷൻ ഓഫ് ഫസ്റ്റ് സെഞ്ച്വറി ബിസി ഹെരിറ്റേജ് ഓഫ് പാകിസ്താൻ ഇവയും കാണുക ടില്ല ഉപഗ്രഹ വിക്ഷേപണ കേന്ദ്രം ഹിന്ദുമതം പാകിസ്താനിൽ ഇവാക്വീ ട്രസ്റ്റ് പ്രോപ്പർട്ടി ബോർഡ് മൻകിയാല സ്തൂപം ഹിങ്ക്ലാജ് മാത കലാത് കാളീക്ഷേത്രം കടാസ്‌രാജ് ക്ഷേത്രം മാലോട് മുൽത്താൻ സൂര്യക്ഷേത്രം പ്രഹ്ലാദ്പുരി ക്ഷേത്രം, മുൽത്താൻ സാധ് ബേലോ സാകേസർ ശിവ്‌ഹർകാര്യ ശിവ് മന്ദിർ, ഉമർകോട്ട് ശ്രീ വരുൺ ദേവ് മന്ദിർ അവലംബം
ടില്ലൈറ്റ് ഇംഗ്ലീഷ് വിലാസം https://ml.wikipedia.org/wiki/Tillite Closeup of glacial till.
Note that the larger grains (pebbles and gravel) in the till are completely surrounded by the matrix of finer material (silt and sand), and this characteristic, known as matrix support , is diagnostic of till.
Glacial till with tufts of grass
ടില്ലിന് സാന്ദ്രീകരണവും സന്ധാനവും സംഭവിച്ചുണ്ടാകുന്ന അവസാദശില.
നിയതമായി വേർതിരിക്കപ്പെടാത്ത സംസ്തരരഹിത ഹിമാനി നിക്ഷേപമാണ് ടിൽ.
കളിമണ്ണ്, മണൽ, ചരൽ, ബൗൾഡർ തുടങ്ങിയ അവസാദഘടകങ്ങളുടെ മിശ്രിതനിക്ഷേപമാണിത്.
ഇതിനെ 'ബൗൾഡർ ക്ലേ' എന്നും വിളിക്കാറുണ്ട്.
ടിൽ രണ്ടുവിധമുണ്ട്; ബേസൽ-ഹിമാനികളുടെ അടിത്തട്ടിനാൽ നീക്കം ചെയ്യപ്പെട്ട് അവയ്ക്കടിയിൽത്തന്നെ നിക്ഷേപിക്കപ്പെടുന്നവ, 'അബ്ലേഷൻ' - ഹിമാനികളുടെ ഉപരിതലത്തിലോ സമീപത്തോ കാണപ്പെടുന്നവ.
അവസാദനിക്ഷേപത്തെ തുടർന്നുണ്ടാകുന്ന ഡയജെനിറ്റിക്ക്' പ്രക്രിയയാണ് ടില്ലൈറ്റിന്റെ രൂപീകരണത്തിനു നിദാനം.
സംസ്തരണരാഹിത്യമാണ് ഈ ശിലയുടെ മുഖ്യസവിശേഷത.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടില്ലൈറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിലിയകോറ റെയ്സ്മോസ
ഇന്ത്യയിൽ ഉഷ്‌ണമേഖലയിലും ശ്രീലങ്കയിലും ഇന്തോ-മലേഷ്യയിലും കാണപ്പെടുന്ന ഒരിനം സപുഷ്പിയാണ് ടിലിയകോറ റെയ്സ്മോസ - Tiliacora racemosa .
പാമ്പിൻ വിഷത്തിനു പ്രതിവിധിയായി ഉപയോഗിക്കുന്നു.
സസ്യത്തിന്റെ വേരുകൾ വെള്ളം ചേർത്ത് മുറിവിൽ തുടച്ചാണ് ചികിത്സയ്ക്കായി ഉപയോഗിക്കുന്നത്.
ഇതിന്റെ നീളമേറിയ ശാഖകൾ കുട്ട നിർമ്മിക്കാൻ ഉപയോഗിക്കുന്നുണ്ട്.
കേരളത്തിൽ മലയാറ്റൂരിലെ വെട്ടിക്കാട്ടുമുക്കും ആലുവായിലുമാണ് കാണപ്പെടുന്നത്.
അവലംബം FLOWERiNG PLANTS OF TRAVANCORE, RAO SAHIB M. RAMA HAO, Sl.
No: 73
ടിലിയാകോറ ഇംഗ്ലീഷ് വിലാസം https://ml.wikipedia.org/wiki/Tiliacora
മെനിസ്പെർമേസീ സപുഷ്പി സസ്യകുടുംബത്തിലെ ഒരു ജീനസാണ് ടിലിയാകോറ .
ഉൾപ്പെടുന്ന സ്പീഷിസ് : Tiliacora acuminata Tiliacora dinklagei Tiliacora funifera Tiliacora gabonensis Tiliacora kenyensis Tiliacora lehmbachii Tiliacora racemosa Tiliacora triandra അവലംബം Tiliacora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടില്ലാൻഡ്സിയ ഇംഗ്ലീഷ് വിലാസം https://ml.wikipedia.org/wiki/Tillandsia
അമേരിക്കയാണ് ടില്ലാൻഡ്സിയ യുടെ ജന്മദേശം.
അന്തരീക്ഷത്തിലെ വെള്ളവും ലവണങ്ങളും നേർത്ത നാരുകൾ വഴി വലിച്ചെടുത്ത് വളരുന്ന ഈ സസ്യങ്ങളിൽ അകർഷകങ്ങളായ പുക്കളുണ്ടാകാറുണ്ട്.
പൂക്കളുണ്ടാകുന്നതിനു മുമ്പായി  പല നിറത്തിലുള്ള ഇലകൾ ഉണ്ടാകും.
ആ സമയം ചുവപ്പ്,  നീല, മഞ്ഞ എന്നീ നിറങ്ങളിൽ തളരിലകൾ കാണപ്പെടും.
ഇലകളിലെ നിറവ്യത്യാസം പോലെ രൂപത്തിലും വ്യത്യാസമുണ്ടാക്കും.
പല വലിപ്പത്തിലും രൂപത്തിലും ഈ ഉദ്യാന സസ്യം കണ്ടു വരുന്നു.
ടില്ല്യ ടെപെ ഇംഗ്ലീഷ് വിലാസം https://ml.wikipedia.org/wiki/Tillya_Tepe Crown from Tomb VI (female owner) Golden belt, with depictions of Dyonisos (or the syncretic Iranian goddess Nana / Nanaia) riding a lion.
Tomb IV
ടില്ല്യ ടെപെ ( പേർഷ്യൻ : طلا تپه ) or (ശബ്ദാർത്ഥപ്രകാരം "ഗോൾഡൻ ഹിൽ" അഥവാ "ഗോൾഡൻ മൌണ്ട്") വടക്കൻ അഫ്ഘാനിസ്ഥാനിൽ ഷെബെർഘാൻ പട്ടണത്തിനു സമീപം ജവ്‍സിയാൻ പ്രൊവിൻസിലുള്ള ഒരു  പുരാവസ്തു ഖനന മേഖലയാണ്.
1978 ൽ സോവിയറ്റ്-അഫ്ഘാൻ സംഘത്തിൻറെ നേതാവും ഗ്രീക്ക്-റഷ്യൻ ആർക്കിയോളജിസ്റ്റുമായ വിക്ടർ സരിയനിദിയുടെ നേതൃത്വത്തിലാണ് ഇത് കണ്ടുപിടിക്കപ്പെട്ട്.
( അഫ്ഘാനിസ്ഥാനിൽ സോവിയറ്റ് സേന അധിനിവേശം നടത്തുന്നതിന് ഏകദേശം ഒരു വർഷം മുമ്പ്).
ഈ പുരാതന നിധിശേഖരം പൊതുവേ 'ബാക്ട്രിയൻ ഗോൾഡ്' എന്നറിയപ്പെടുന്നു.
1978 ൽ കണ്ടെടുക്കപ്പെട്ട ഈ  നിധിക്കൂമ്പാരത്തിൽ 20,600 വിവിധ തരം ആഭരണങ്ങൾ, നാണയങ്ങൾ, സ്വർണ്ണം,വെള്ളി, ദന്തം തുടങ്ങിയവയിൽ നിർമ്മിച്ച മററു കരകൌശലവസ്തുക്കൾ എന്നിവയാണ് ഉൾപ്പെട്ടിരുന്നത്.
ഇവ കണ്ടെടുക്കപ്പെട്ടത് കുന്നിൻ പ്രദേശത്തെ 6 ശവക്കല്ലറകളിൽ നിന്നായിരുന്നു.
ഈ ശവക്കല്ലറകളിൽ 5 എണ്ണം സ്ത്രീകളുടേയും ഒരെണ്ണം പുരുഷൻറേതുമായിരുന്നു.
ഇതിൽ BCE ഒന്നാം നൂറ്റാണ്ട് കാലഘട്ടത്തിലെ വളരെ കൂടിയ അളവിൽ ആഭരണങ്ങളും മറ്റും അടങ്ങിയിരുന്നു.
ഇതിലെ കണ്ഠാഭരണങ്ങളിൽ ഭാഗികമായി അമൂല്യ രത്നങ്ങൾ പതിച്ചിരുന്നു.
മറ്റു വസ്തുക്കളിൽ അരപ്പട്ടകൾ, മുദ്രകൾ, ശിരോലാങ്കാരം എന്നിവയായിരുന്നു.
ഈ കണ്ടുപിടിത്തത്തിനു ശേഷം ഈ നിധിക്കൂമ്പാരം അഫ്ഘാനിസ്ഥാനിലെ യുദ്ധങ്ങൾക്കിടയിൽ അപ്രത്യക്ഷമാകുകയും 2003 ൽ ഇത് വീണ്ടും കണ്ടെടുക്കുകയും പൊതുസമൂഹത്തിൻറെ ശ്രദ്ധയിൽ വരുകയും ചെയ്തു.
കാബൂളിൽ ഒരു മ്യൂസിയം പണിയുവാനും ആത്യന്തികമായി ബാക്ട്രിയൻ ഗോൾഡ് എന്നറിയപ്പെടുന്ന ഈ നിധിക്കൂമ്പാരം സൂക്ഷിക്കാൻ തീരുമാനിക്കപ്പെടുകയും ചെയ്തു.
കോട്ടകെട്ടിയുറപ്പിച്ച യെംഷി-ടെപെ എന്ന പട്ടണം ഷെബെർഘാൻ എന്ന ആധുനിക പട്ടണത്തിന് കേവലം 5 കിലോമീറ്റർ വടക്കുകിഴക്കായി അൿച്ച റോഡിൽ  ചെയ്യുന്നു.
ഈ സ്ഥലത്തു നിന്ന് ശ്‌മശാനഗുഹ സ്ഥിതി ചെയ്യുന്ന ടില്ല്യ ടെപെയിലേയ്ക്ക് ഏകദേശം അരകിലോമീറ്റർ ദൂരമേയുള്ളു.
കാലഗണന Reconstitution of two members of the Tillya Tepe burial, with corresponding artifacts: man (r. tomb IV) and woman (l. tomb II).
ഒന്നാം ശതകത്തിലെ അനേകം നാണയങ്ങൾ ഇവിടെ നിന്നു കണ്ടെടുക്കപ്പെട്ടിട്ടുണ്ട്.
ഈ ഭാഗത്തു ജീവിച്ചിരുന്ന പാർത്ഥിയൻ ഗോത്രക്കാരുടേതായിരിക്കാം ഈ ശവക്കല്ലറകൾ എന്ന് അനുമാനിക്കപ്പെടുന്നു.
Tillya Tepe is located in the Western portion of the region of ancient Bactria .
പാർത്ഥിയൻ രാജാവ് മിത്രിഡേറ്റ്സ് II  ൻറ കാലത്തുള്ള (123 - 88 BCE) ഒരു വെള്ളിനാണയം ഇവിടെ നിന്നു കണ്ടെടുത്തിരുന്നു.
മൂന്നാം നമ്പർ കല്ലറയിൽ അടക്കപ്പെട്ടിരുന്ന സ്ത്രീയുടെ കയ്യിൽ പിടിച്ചിരുന്ന രീതിയിലാണ് ഇതു കാണപ്പെട്ടത്.
ആറാം നമ്പർ ശവക്കല്ലറയിലെ സ്ത്രീയുടെ ഇടതു കൈപ്പത്തിക്കുള്ളിലിരിക്കുന്ന അവസ്ഥയിൽ ഒരു സ്വർണ്ണനാണയം കാണപ്പെട്ടു.
ഇതു പാർത്ഥിയൻ രാജാവ് ഗൊട്ടാർസെസ് I (95-90 BCE) ൻറെ കാലത്തുണ്ടായിരുന്നതാണെന്ന് കണ്ടു പിടിച്ചിരുന്നു.
റോമൻ ചക്രവർത്തി ടൈബീരിയസിൻറെ മുഖഛായയുള്ള മറ്റൊരു സ്വർണ്ണ നാണയവും ശവക്കല്ലറ മൂന്നിൽ നിന്നു കണ്ടെടുത്തു.
Tillia tepe gold coin, with naked deity wearing chlamys cape and petasus hat pushing the Wheel of the Law .
Kabul Museum .
ഇന്ത്യയിൽ നിന്നുള്ള ഒരു ബുദ്ധകാലത്തെ സ്വർണ്ണനാണം ശവക്കല്ലറ നാലിൽ നിന്നു കണ്ടെടുത്തു.
ഇതൊരു പുരുഷയോദ്ധാവിൻറേതായിരുന്നു.
Hellenistic tritons with dolphins (Tomb I.).
ചിത്രശാല വസ്ത്രങ്ങളിലെ അലങ്കാരങ്ങൾ.
കങ്കണങ്ങൾ.
അലങ്കാര നക്ഷത്രങ്ങൾ.
ശവകുടീരം I. അഫ്രോഡൈറ്റ് ഇറോസ് .
ശവകുടീരം II, ടില്ലിയ ടെപെ അമോറിനി മത്സ്യത്തിനു മുകളിൽ സഞ്ചരിക്കുന്നു, Tillia tepe.
ശവകുടീരം II.
ടെല്ലിയ ടിപ്പിയയിൽ നിന്നുള്ള മോതിരങ്ങൾ; അതീന .
മാല.
"കിങ്‍സ് ഓഫ് ഡ്രാഗൺസ്".
പടച്ചട്ടയ്ക്കുള്ളിലെ മരുഷ്യൻ, ഗ്രീക്ക് രീതിയിൽ പൊരുതുന്ന നിലയിൽ.
ശവകുടീരം III.
" Akinakes " അലങ്കരിച്ച കഠാരകൾ.
ശവകുടീരം IV.
ഡിയോണിസോസും അരിയാഡ്‍നെയും സിംഹത്തിനു മുകളിൽ സഞ്ചരിക്കുന്നു.
ശവകുടീരം VI.
കമ്മലുകൾ.
ടിവാഡർ പുസ്‌കാസ്
ടിവാഡർ പുസ്‌കാസ് ഡി ഡിട്രോ (ഇംഗ്ലീഷ്: തിയോഡോർ പുസ്‌കാസ്, ജീവിതകാലം: 17 സെപ്റ്റംബർ 1844 - 16 മാർച്ച് 1893) ഒരു ഹംഗേറിയൻ കണ്ടുപിടുത്തക്കാരനും ടെലിഫോൺ പയനിയറും ടെലിഫോൺ എക്‌സ്‌ചേഞ്ചിന്റെ ഉപജ്ഞാതാവുമായിരുന്നു.
ടെലിഫോൺ ഹിർമണ്ടോ എന്ന ടെലഫോൺ വർത്തമാനപ്പത്രത്തിൻറെ സ്ഥാപകൻ കൂടിയായിരുന്നു അദ്ദേഹം.
ട്രാൻസിൽവാനിയൻ ഹംഗേറിയൻ പ്രഭുക്കന്മാരുടെ ഭാഗമായിരുന്ന ഡിട്രോയിൽനിന്നുള്ള (ഇന്ന് റൊമാനിയയിലെ ഹർഗിത കൗണ്ടി)  പുസ്‌കാസ് കുടുംബത്തിലെ അംഗമായിരുന്നു അദ്ദേഹം.
പുസ്‌കാസ് ആദ്യം നിയമവും പിന്നീട് എഞ്ചിനീയറിംഗ് സയൻസും പഠിച്ചു.
ഇംഗ്ലണ്ടിൽ താമസിക്കുകയും വാർനിൻ റെയിൽവേ കൺസ്ട്രക്ഷൻ കമ്പനിയിൽ ജോലി ചെയ്യുകയും ചെയ്ത ശേഷം അദ്ദേഹം ഹംഗറിയിലേക്ക് മടങ്ങി.
1873-ൽ, വിയന്നയിൽ നടന്ന ലോക പ്രദർശനത്തോടനുബന്ധിച്ച്, ലോകത്തിലെ നാലാമത്തെ ഏറ്റവും പഴക്കമേറിയതും മധ്യ യൂറോപ്പിലെ ആദ്യത്തെ ട്രാവൽ ഏജൻസിയുമായ പുസ്‌കാസ് ട്രാവൽ ഏജൻസി അദ്ദേഹം സ്ഥാപിച്ചു.
ഇതിനുശേഷം, പുസ്‌കാസ് കൊളറാഡോയിലേക്ക് താമസം മാറുകയും സ്വർണ്ണ ഖനിത്തൊഴിലാളിയായി മാറുകയും ചെയ്തു.
അവലംബം ↑ ↑ ↑ ↑ ↑ Biodata ↑ ↑ ↑ Magyar nyelv, Volumes 38-39 , Magyar Nyelvtudományi Társaság, Akadémiai Kiadó, 1942, p. 361
ടില്ലാൻ‌ഡ്സിയ ബൂർഗായി ഇംഗ്ലീഷ് വിലാസം https://ml.wikipedia.org/wiki/Tillandsia_bourgaei
ടില്ലാൻഡ്‌സിയ ജനുസ്സിലെ ഒരു ഇനമാണ് ടില്ലാൻഡ്‌സിയ ബൂർഗായി .
ഈ ഇനം മെക്സിക്കോയിൽ നിന്നുള്ളതാണ്.
കൾട്ടിവറുകൾ Tillandsia 'Aristocrat' അവലംബം Checklist of Mexican Bromeliaceae with Notes on Species Distribution and Levels of Endemism retrieved 3 November 2009 BSI Cultivar Registry Archived 2009-12-02 at the Wayback Machine .
Retrieved 11 October 2009
ടില്ലി എഡിംഗർ ഇംഗ്ലീഷ് വിലാസം https://ml.wikipedia.org/wiki/Tilly_Edinger
ഒരു ജർമ്മൻ-അമേരിക്കൻ പാലിയന്റോളജിസ്റ്റും പാലിയോ ന്യൂറോളജിയുടെ സ്ഥാപകയുമായിരുന്നു ജോഹന്ന ഗബ്രിയേൽ ഒട്ടിലി "ടില്ലി" എഡിംഗർ (13 നവംബർ 1897 - 27 മെയ് 1967).
സ്വകാര്യ ജീവിതം ആദ്യകാലജീവിതം
ടില്ലി എഡിംഗർ 1897-ൽ ഒരു സമ്പന്ന ജൂത കുടുംബത്തിൽ ജനിച്ചു.
അവരുടെ പിതാവ് ലുഡ്വിഗ് എഡിംഗർ ഫ്രാങ്ക്ഫർട്ടിന്റെ ആദ്യത്തെ ന്യൂറോളജിക്കൽ റിസർച്ച് ഇൻസ്റ്റിറ്റ്യൂട്ട് സ്ഥാപിച്ചു.
എഡിംഗറിന് അവരുടെ കരിയർ നയിക്കാൻ ശാസ്ത്ര കമ്മ്യൂണിറ്റിയിൽ ഒന്നിലധികം കോൺ‌ടാക്റ്റുകൾ നൽകി.
മൂന്ന് സഹോദരങ്ങളിൽ ഏറ്റവും ഇളയവളായിരുന്നു അവർ.
ഹോളോകോസ്റ്റിനിടെ അവരുടെ സഹോദരൻ ഫ്രിറ്റ്സ് കൊല്ലപ്പെട്ടു, സഹോദരി ഡോ. ഡോറ ലിപ്സിറ്റ്സ് അമേരിക്കയിലേക്ക് കുടിയേറി.
കൗമാരപ്രായത്തിൽ എഡിംഗറിന് കേൾവിശക്തി നഷ്ടപ്പെട്ടു തുടങ്ങി.
അവർക്ക് ശ്രവണസഹായികൾ ആവശ്യമായിരുന്നു, പ്രായപൂർത്തിയായപ്പോൾ അവർ പൂർണ്ണമായും ബധിരയായിരുന്നു.
ശ്രവണസഹായി കൂടാതെ കേൾക്കാൻ കഴിഞ്ഞില്ല.
ഫ്രാങ്ക്ഫർട്ടിലെ പെൺകുട്ടികൾക്കുള്ള സെക്കൻഡറി സ്കൂളായ ഷില്ലർ-ഷൂലെയിലാണ് എഡിംഗർ വിദ്യാഭ്യാസം നേടിയത്.
1916-ൽ എഡിംഗർ ഹൈഡൽബർഗ് സർവകലാശാലയിലും മ്യൂണിച്ച് യൂണിവേഴ്‌സിറ്റിയിലും സുവോളജിയിൽ ബിരുദം നേടി.
എന്നാൽ പിന്നീട് ജിയോളജി / പാലിയന്റോളജിയിലേക്ക് മാറി.
1920-ൽ ഫ്രാങ്ക്ഫർട്ട് സർവകലാശാലയിൽ ഉപദേശകനായ ഫ്രിറ്റ്സ് ഡ്രെവർമാനുമായി എഡിംഗർ ഒരു ഡോക്ടറൽ പ്രബന്ധത്തിന്റെ പ്രവർത്തനം ആരംഭിച്ചു.
1921-ൽ അവരുടെ ഡോക്ടറൽ തീസിസിന്റെ ഭാഗങ്ങൾ സെൻകെൻബെർജിയാന ജേണലിൽ പ്രസിദ്ധീകരിച്ചു.
ബിരുദം പൂർത്തിയാക്കിയ ശേഷം എഡിംഗർ ഫ്രാങ്ക്ഫർട്ട് സർവകലാശാലയിലെ ജിയോളജിക്കൽ-പാലിയന്റോളജിക്കൽ ഇൻസ്റ്റിറ്റ്യൂട്ടിൽ ശമ്പളം ലഭിക്കാത്ത "വോളണ്ടിയർ-അസിസ്റ്റന്റിൻ" (1921-1927) ആയി ജോലി ചെയ്തു.
എഡിംഗർ സെൻകെൻബർഗ് മ്യൂസിയത്തിൽ (1927-1938) ശമ്പളം ലഭിക്കാത്ത ക്യൂറേറ്ററായി തുടർന്നു.
1921-ൽ ഫ്രാങ്ക്ഫർട്ട് സർവകലാശാലയിൽ പാലിയന്റോളജി റിസർച്ച് അസിസ്റ്റന്റായി എഡിംഗർ തന്റെ ഔദ്യോഗിക ജീവിതം ആരംഭിച്ചു.
ആ വർഷം, നേച്ചർ‌മുസിയം സെൻ‌കെൻ‌ബെർഗിലെ വെർട്ടെബ്രേറ്റ് പാലിയന്റോളജിയിൽ ഒരു ക്യൂറേറ്റോറിയൽ സ്ഥാനത്തേക്ക് മാറി.
അവിടെ 1938 വരെ ജോലി തുടർന്നു.
അവരുടെ സ്ഥാനം കശേരുക്കളെ ഗവേഷണം ചെയ്യാനും പഠിക്കാനും സമയം ചെലവഴിക്കാൻ അവരെ അനുവദിച്ചു.
സസ്തനികളുടെ തലച്ചോറ് ഫോസിൽ തലയോട്ടിയിൽ മുദ്ര പതിപ്പിച്ചുവെന്നും പാലിയോൺ ന്യൂറോളജിസ്റ്റുകൾക്ക് അവരുടെ ശരീരഘടന മനസ്സിലാക്കാൻ അനുവദിച്ചതായും കണ്ടെത്തിയതിനെ അടിസ്ഥാനമാക്കിയാണ് ഡൈ പോസിലെൻ ഗെഹിർനെ (ഫോസിൽ ബ്രെയിൻസ്) എന്ന പാലിയോ ന്യൂറോളജിയുടെ സ്ഥാപക കൃതി അവർ അവിടെ എഴുതിയത്.
ഈ മേഖലയിൽ സ്വാധീനം ചെലുത്തിയ ബ്രെയിൻ കേസിന്റെ ഇന്റീരിയർ പരിശോധിക്കാൻ അവർ എൻ‌ഡോകാസ്റ്റുകൾ ഉപയോഗിച്ചു.
സമകാലിക കശേരുക്കളിലെ പാലിയന്റോളജിസ്റ്റുകളായ ഓട്ടോ ഷിൻഡെവോൾഫ് , ലൂയിസ് ഡോളോ , ഫ്രെഡ്രിക് വോൺ ഹുയിൻ എന്നിവരുടെ പ്രവർത്തനങ്ങൾ അവരെ വളരെയധികം സ്വാധീനിച്ചു.
1933-ൽ നാസി പാർട്ടി അധികാരത്തിൽ വന്നപ്പോൾ യഹൂദ ജനതയെ ലക്ഷ്യമാക്കി "വംശീയ നിയമങ്ങൾ" നടപ്പിലാക്കാൻ തുടങ്ങിയപ്പോൾ ജർമ്മനിയിലെ അവരുടെ കരിയർ മുന്നോട്ടുകൊണ്ടു പോകുന്നത് കൂടുതൽ ബുദ്ധിമുട്ടായി.
അടുത്ത അഞ്ച് വർഷക്കാലം, മ്യൂസിയം ഡയറക്ടർ റുഡോൾഫ് റിക്ടറുടെ സംരക്ഷണയിൽ നാച്ചുറ്യൂസിയം സെൻകെൻബെർഗിൽ രഹസ്യമായി ജോലി തുടർന്നു.
എന്നിരുന്നാലും, 1938 നവംബർ 9-10 തീയതികളിൽ “ ക്രിസ്റ്റാൽനാച്ചിന്റെ ” രാത്രി അടയാളപ്പെടുത്തി.
പിന്നീട് 11 ന് അവളെ കണ്ടെത്തി.
മറ്റെവിടെയെങ്കിലും കുടിയേറുന്നത് പരിഗണിക്കാൻ അവർ നിർബന്ധിതരായി.
1938 ഡിസംബറിൽ ഫ്രാങ്ക്ഫർട്ട് സർവകലാശാലയിലെ മുൻ പ്രൊഫസറായ ഫിലിപ്പ് ഷ്വാർട്സ് എഡിംഗറിന് സഹായം നൽകുന്നതിനായി മുമ്പ് സ്ഥാപിച്ച നോട്ട്മെയ്ൻഷാഫ്റ്റ് ഡ്യൂച്ചർ വിസെൻഷാഫ്റ്റ്‌ലർ ഇം ഓസ്‌ലാന്റ് സൊസൈറ്റി ഉപയോഗിച്ചു.
ഈ സൊസൈറ്റിയിലൂടെ, 1939 മെയ് മാസത്തിൽ ലണ്ടനിൽ ഒരു പരിഭാഷകയായി അവർക്ക് സ്ഥാനം ലഭിച്ചു.
അവലംബം Citations References കൂടുതൽ വായനയ്ക്ക് പുറത്തേക്കുള്ള കണ്ണികൾ Episode 3: Tilly Edinger Archived 2021-04-25 at the Wayback Machine .
തച്ചുശാസ്ത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗൃഹനിർമ്മാണ സംബന്ധിയായ ശാസ്ത്രം.
ഗൃഹനിർമിതിയെ സംബന്ധിച്ച നിയമങ്ങളും പ്രവർത്തനരീതിയും വിധി-നിഷേധങ്ങളുമാണ് തച്ചുശാസ്ത്രം അനുശാസിക്കുന്നത്.
മനുഷ്യാലയങ്ങൾ, ദേവാലയങ്ങൾ എന്നിങ്ങനെയുള്ള വിവിധയിനം ആലയങ്ങൾ; അവയുടെ നിർമ്മാണരീതി, ഉപയോഗിക്കുന്ന വസ്തുക്കൾ, ശില്പ വിദ്യകൾ എന്നിവയെപ്പറ്റിയെല്ലാം ഈ ശാഖയിൽ പ്രതിപാദിക്കുന്നു.
വാസ്തുവിദ്യ, തച്ചുശാസ്ത്രം എന്നീ സംജ്ഞകൾ ചിലപ്പോൾ സമാനമായ അർത്ഥത്തിലും ഉപയോഗിക്കാറുണ്ട്.
തച്ച് എന്ന പദം 'തക്ഷു' എന്ന സംസ്കൃത ധാതുവിന്റെ തദ്ഭവമാണ്.
തക്ഷ് ധാതുവിന് തനൂകരണം എന്നർഥം. 'അതനു'വായ വസ്തുവെ തനുവാക്കി മാറ്റലാണ് തനൂകരണം.
തനു എന്നതിന് ശരീരം എന്നും ചെറുത്, നേരിയത് എന്നും അർത്ഥമുണ്ട്.
നിയതമായ ശരീരമില്ലാത്ത വസ്തുക്കളെ ചെത്തി ചെറുതാക്കി രൂപപ്പെടുത്തി ഗൃഹശരീരമാക്കി മാറ്റിയെടുക്കലാണ് തച്ചുപണി.
ഗൃഹനിർമ്മാണവൃത്തി ചെയ്യുന്നവരിൽ മരപ്പണിയെടുക്കുന്ന ആശാരിമാരുടെ ജാതീയനാമം എന്ന നിലയിൽ തച്ചൻ എന്ന പദം രൂഢമാണ്.
തച്ചുപണി ചെയ്യുന്ന ജാതീയ വംശജരല്ലാത്തവരേയും തച്ചൻ എന്നു വിളിക്കാം.
മമ്മടന്റെ കാവ്യപ്രകാശത്തിൽ രണ്ടാം ഉല്ലാസത്തിൽ 'താത്കർമ്യാത് അതക്ഷാ തക്ഷാ' എന്നൊരു പ്രയോഗമുണ്ട്.
തച്ചുപ്രവൃത്തി ചെയ്യുന്നവൻ അതായത് ഗൃഹനിർമ്മാണം അഭ്യസിച്ചവൻ ജാതിയിൽ തച്ചനല്ലെങ്കിലും ലക്ഷണ അനുസരിച്ച് തച്ചനാണെന്നാണ് ഇവിടെ സമർഥിച്ചിരിക്കുന്നത്.
വരരുചിയുടെ മകനായ പറയിപെറ്റ പന്തിരുകുലത്തിലെ പെരുന്തച്ചൻ ഈ ലക്ഷണ അനുസരിച്ചാണ് തച്ചനാകുന്നത്.
ജാതിയിൽ പറയിപെറ്റവനാണെങ്കിലും പ്രവൃത്തികൊണ്ട് ഇദ്ദേഹം തച്ചനായി; വളർന്ന് പെരുന്തച്ചനായി.
കേരളത്തിൽ അനേക ജാതീയ വംശങ്ങ ളുടെ സ്ഥാപകർ പറയിപെറ്റ പന്തിരുകുലമാണ് എന്നും അതുകൊണ്ട് പെരുന്തച്ചന്റെ പിൻതലമുറയിൽപ്പെട്ടവരാണ് തച്ചന്മാർ എന്നും ചിലർ വിശ്വസിക്കുന്നു.
ഭാരതത്തിലെ പൗരാണിക വാസ്തുശാസ്ത്രഗ്രന്ഥങ്ങളിലെല്ലാം തച്ചന്മാർ വിശ്വകർമാവിന്റെ സന്തതിപരമ്പരയിൽപ്പെട്ടവരാണെന്നു പ്രസ്താവിച്ചു കാണാം.
വാസ്തുവിദ്യയും തച്ചുശാസ്ത്രവും
ഭാരതത്തിൽ ഗൃഹനിർമ്മാണവിദ്യ വാസ്തുവിദ്യ എന്ന പേരിലാണ് അറിയപ്പെടുന്നത്.
ഗൃഹനിർമ്മാണം എന്നതിന് വാസ്തുവിദ്യയിൽ വിപുലമായ അർത്ഥമാണുള്ളത്.
മനുഷ്യാലയങ്ങൾ, ദേവാലയങ്ങൾ, വേദികകൾ; തോണി, പല്ലക്ക്, രഥം മുതലായ വാഹനങ്ങൾ; കിണർ, കുളം മുതലായ ജലാശയങ്ങൾ; കട്ടിൽ , പീഠം, പാത്രം മുതലായ ഉപകരണങ്ങൾ; ഉരൽപ്പുര മുതലായ ഉപാലയങ്ങൾ തുടങ്ങിയവ ഗൃഹം എന്ന പദത്തിന്റെ പരിധിയിൽ വരും.
കൂടാതെ ഗോവ് തുടങ്ങിയ മൃഗങ്ങൾക്കും തത്ത മുതലായ പക്ഷികൾക്കും വേണ്ടി ഉണ്ടാക്കപ്പെടുന്ന വാസസ്ഥാനങ്ങളും ഇതിൽ ഉൾപ്പെടും.
മേല്പറഞ്ഞ എല്ലാ നിർമിതികളും കേരളത്തിലെ തച്ചുശാസ്ത്രത്തിന്റെയും വിഭാഗങ്ങളാണ്.
ചുരുക്കത്തിൽ തച്ചുശാസ്ത്രം വാസ്തുവിദ്യയുടെ പര്യായമാണ്.
വാസ്തുവിദ്യയനുസരിച്ച് ഗൃഹനിർമ്മാണവൃത്തിയിലേർപ്പെടുന്നവരെ സ്ഥപതി, സൂത്രഗ്രാഹി, തക്ഷകൻ, വർദ്ധകി എന്നിങ്ങനെ നാലായി വിഭജിച്ചിട്ടുണ്ട്.
നിർമിതിയുടെ ആദ്യന്തം മനസ്സിൽ കണ്ട് കണക്ക് നിശ്ചയിച്ച്, എല്ലാറ്റിന്റെയും മേൽനോട്ടം വഹിക്കുന്നയാളാണ് സ്ഥപതി.
ദക്ഷിണ കേരളത്തിൽ സ്ഥപതി കണക്കൻ എന്ന പേരിലാണ് അറിയപ്പെടുന്നത്.
വടക്കൻ കേരളത്തിൽ മൂത്താശാരി എന്നും.
സൂത്രഗ്രാഹിസ്ഥപതിയുടെ മകനോ ശിഷ്യനോ ആയിരിക്കും.
സ്ഥപതിയോളം അറിവ് ഇദ്ദേഹത്തിനും ഉണ്ടാകും.
തക്ഷകൻ വസ്തുക്കളെ ചെത്തി മിനുക്കി രൂപപ്പെടുത്തുന്നവനും വർദ്ധകി രൂപപ്പെടുത്തിയ വസ്തുക്കൾ ചേർത്തുവച്ച് ഗൃഹം കെട്ടിപ്പടുക്കുന്നവനുമാണ്.
തച്ചുശാസ്ത്രജ്ഞർ മേല്പറഞ്ഞ നാലുവിധം പ്രവൃത്തികളിലും വൈദഗ്ദ്ധ്യം നേടിയവരാണ്.
തച്ചന്മാർ അവരുടെ നീണ്ട കാലത്തെ പ്രവർത്തനത്തിനിടയിൽ സ്വാനുഭവങ്ങളുടെ മൂശയിൽ വാർത്തെടുത്ത പ്രായോഗിക സിദ്ധാന്തങ്ങൾ തങ്ങളുടെ സന്തതിപരമ്പരകൾക്കും ശിഷ്യന്മാർക്കും കൈമാറിക്കൊണ്ടിരുന്നു.
അവ അനുശാസനങ്ങളായി രൂപം പ്രാപിച്ചു.
നിയമങ്ങളും പ്രവർത്തനപഥവും വിധി  നിഷേധങ്ങളും പ്രതിപാദിക്കുകയാണ് അനുശാസനം എന്നതുകൊണ്ട് ഉദ്ദേശിക്കുന്നത്.
ഗൃഹനിർമിതിയെ സംബന്ധിച്ച നിയമങ്ങളും ശ്രദ്ധിക്കേണ്ട കാര്യങ്ങളും.
ഭൂമി, പരിസ്ഥിതി, ജന്തുക്കളുടെ ആവാസ വ്യവസ്ഥ, ഗൃഹത്തിന്റെ വിസ്തൃതി, കണക്ക്, ശില്പഭംഗി തുടങ്ങി പല കാര്യങ്ങളും ഗൃഹനിർമ്മാണം നടത്തുമ്പോൾ ശ്രദ്ധിക്കേണ്ടതായുണ്ട്.
ഗൃഹകർത്താവ് വിദഗ്ദ്ധനായ ഒരു തച്ചുശാസ്ത്രജ്ഞനെ (സ്ഥപതിയെ) കണ്ടെത്തുകയാണ് ആദ്യം ചെയ്യേണ്ടത്.
അദ്ദേഹം വീടു നിർമ്മിക്കുന്നതിന് ഉത്തമമായ സ്ഥലം തിരഞ്ഞെടുക്കും.
ഫലവൃക്ഷങ്ങളും പൂമരങ്ങളും പാൽമരങ്ങളും ഉള്ള സമനിരപ്പായ സ്ഥലം ഗൃഹനിർമ്മാണത്തിന് അനുയോജ്യമാണ്.
അക്ഷയജലം കിട്ടുന്നതും സമൃദ്ധമായ മണ്ണുള്ളതും ആയിരിക്കണം പറമ്പ്.
ഒരു കോൽ സമചതുരത്തിൽ ഒരു കോൽ ആഴത്തിൽ ഒരു കുഴിയെടുത്ത് അതേ മണ്ണ് അതേ കുഴിയിൽ നികത്തിയാൽ മണ്ണ് ബാക്കി വരുന്നുവെങ്കിൽ അത് ഉത്തമഭൂമിയാണ്.
മേല്പറഞ്ഞ അളവിൽ ഉള്ള കുഴിയിൽ വെള്ളം നിറച്ച് അരനാഴിക നേരം കഴിഞ്ഞ് നോക്കിയാൽ ജലം വറ്റാതെയുണ്ടെങ്കിൽ ആ ഭൂമി ഉത്തമമാണ്.
വിത്തിട്ട് മൂന്നു ദിവസം കൊണ്ട് മുളച്ചാൽ ഭൂമി ഉത്തമമായി.
ഭൂമി ഉഴുതു മറിച്ച് കരിക്കട്ട, അസ്ഥി, രോമം, കൃമികൾ, ഉമി, പുറ്റ് മുതലായവ എന്തെങ്കിലും ഉണ്ടെങ്കിൽ നീക്കം ചെയ്ത് ഗൃഹസ്ഥാനം ശുചിയാക്കണം.
പിന്നീട് ഗൃഹകർത്താവിന്റെ ഇച്ഛയ്ക്കനുസരിച്ച് ഭംഗിയും ഉറപ്പും സൗകര്യങ്ങളുമുള്ള ഗൃഹം രൂപകല്പന ചെയ്യണം.
എത്ര മുറികൾ വേണം, എത്ര വലിപ്പം വേണം, ഏത് ആകൃതിയിലായിരിക്കണം എന്നും മറ്റും ചിന്തിച്ച് തീരുമാനിക്കണം.
ശാലകൾ പ്രമാണം:Thachu-1.jpg കേരളീയ വാസ്തുവിദ്യ: ഒരു മാതൃക
മനുഷ്യാലയത്തിന്റെ ഏറ്റവും മികച്ച മാതൃക നാലുകെട്ട് അഥവാ ചതുശ്ശാല ആണ്.
ഒരു മധ്യാങ്കണത്തിനു ചുറ്റുമായി നാല് ദിക് ശാലകളും നാല് വിദിക് ശാലകളും ചേർന്നതാണ് നാലുകെട്ട്.
നാലുകെട്ട് വികസിപ്പിച്ചെടുത്താൽ എട്ടുകെട്ടും പതിനാറുകെട്ടും ഉണ്ടാക്കാം.
നാല് ശാലകൾ ചേർന്നത് ചതുശ്ശാലയും മൂന്ന് ശാലകൾ ചേർന്നത് ത്രിശാലയും രണ്ട് ശാലകൾ ചേർന്നത് ദ്വിശാലയും ഒറ്റശാല മാത്രമുള്ളത് ഏകശാലയുമാണ്.
കേരളത്തിൽ ഏറ്റവും കൂടുതൽ കാണപ്പെടുന്നത് ഏകശാലയാണ്.
മാനവ്യവസ്ഥ
ശാലകളുടേയും മുറികളുടേയും വലിപ്പം തീരുമാനിക്കുന്നത് അവയ്ക്ക് അളവ് നിശ്ചയിച്ചുകൊണ്ടാണ്.